title: 2014/7/ΕΕ: Απόφαση του Συμβουλίου, της 5ης Δεκεμβρίου 2013 , σχετικά με την υπογραφή, εξ ονόματος της Ένωσης, και την προσωρινή εφαρμογή του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Γεωργίας όσον αφορά τις γενικές αρχές για τη συμμετοχή της Γεωργίας σε προγράμματα της Ένωσης

text:
                  11.1.2014

                  EL

                  Επίσημη Εφημερίδα της Ευρωπαϊκής Ένωσης

                  L 8/1

         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 5ης Δεκεμβρίου 2013
         σχετικά με την υπογραφή, εξ ονόματος της Ένωσης, και την προσωρινή εφαρμογή του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Γεωργίας όσον αφορά τις γενικές αρχές για τη συμμετοχή της Γεωργίας σε προγράμματα της Ένωσης
         (2014/7/ΕΕ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 212, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:

                     (1)

                     Στις 18 Ιουνίου 2007 το Συμβούλιο εξουσιοδότησε την Επιτροπή να διαπραγματευθεί πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας, αφετέρου (1), για συμφωνία-πλαίσιο μεταξύ της Ευρωπαϊκής Ένωσης και της Γεωργίας σχετικά με τις γενικές αρχές για τη συμμετοχή της Γεωργίας σε προγράμματα της Ένωσης («πρωτόκολλο»).

                     (2)

                     Οι διαπραγματεύσεις έχουν ολοκληρωθεί.

                     (3)

                     Στόχος του πρωτοκόλλου είναι ο καθορισμός των χρηματοοικονομικών και τεχνικών κανόνων που θα επιτρέψουν τη συμμετοχή της Γεωργίας σε ορισμένα προγράμματα της Ένωσης. Το οριζόντιο πλαίσιο που δημιουργείται με το πρωτόκολλο συνιστά μέτρο οικονομικής, χρηματοδοτικής και τεχνικής συνεργασίας το οποίο επιτρέπει την πρόσβαση σε ενωσιακές ενισχύσεις, ιδίως χρηματοδοτικές, δυνάμει των συγκεκριμένων προγραμμάτων της Ένωσης. Το πλαίσιο αυτό εφαρμόζεται μόνο σε εκείνα τα προγράμματα της Ένωσης που θεσπίστηκαν με νομικές πράξεις οι οποίες προβλέπουν τη δυνατότητα συμμετοχής της Γεωργίας. Ως εκ τούτου, η υπογραφή και η προσωρινή εφαρμογή του πρωτοκόλλου δεν συνεπάγονται άσκηση αρμοδιοτήτων δυνάμει των διάφορων τομεακών πολιτικών που αποτελούν το αντικείμενο των προγραμμάτων· η άσκηση αρμοδιοτήτων συντελείται κατά τη θέσπιση των προγραμμάτων.

                     (4)

                     Το πρωτόκολλο θα πρέπει να υπογραφεί εξ ονόματος της Ένωσης και θα πρέπει να εφαρμοστεί σε προσωρινή βάση εν αναμονή της ολοκλήρωσης των αναγκαίων διαδικασιών σύναψής του,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Εγκρίνεται η υπογραφή, εξ ονόματος της Ένωσης, του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Γεωργίας όσον αφορά τις γενικές αρχές για τη συμμετοχή της Γεωργίας σε προγράμματα της Ένωσης («πρωτόκολλο»), υπό την επιφύλαξη της σύναψης του εν λόγω πρωτοκόλλου.

            Άρθρο 2
            Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ένωσης.

            Άρθρο 3
            Το πρωτόκολλο εφαρμόζεται προσωρινά από την ημερομηνία της υπογραφής του (2), μέχρι να ολοκληρωθούν οι διαδικασίες σύναψής του.

            Άρθρο 4
            Η παρούσα απόφαση αρχίζει να ισχύει την ημερομηνία της έκδοσής της.

            Βρυξέλλες, 5 Δεκεμβρίου 2013.

                  Για το Συμβούλιο

                  Ο Πρόεδρος

               D. A. BARAKAUSKAS

            (1)  ΕΕ L 205 της 4.8.1999, σ. 3.

            (2)  Η ημερομηνία υπογραφής του πρωτοκόλλου θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2013/18/ΕΕ: Απόφαση του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012 , όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2012/005 SE/Saab από τη Σουηδία)

text:
               12.1.2013

               EL

               Επίσημη Εφημερίδα της Ευρωπαϊκής Ένωσης

               L 8/17

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 12ης Δεκεμβρίου 2012
   όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2012/005 SE/Saab από τη Σουηδία)
   (2013/18/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας.

               (2)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ έως το ποσό των 500 εκατ. ΕUR ετησίως.

               (3)

               Στις 25 Μαΐου 2012, η Σουηδία υπέβαλε αίτηση για την κινητοποίηση του ΕΤΠ όσον αφορά τις απολύσεις στην επιχείρηση Saab Automobile SA, σε μία από τις θυγατρικές της επιχειρήσεις και σε 16 από τους προμηθευτές της και τη συμπλήρωσε με πρόσθετες πληροφορίες έως τις 20 Αυγούστου 2012. Η εν λόγω αίτηση πληροί τις απαιτήσεις που ισχύουν για τον καθορισμό του ποσού των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει την κινητοποίηση ποσού ύψους 5 454 560 EUR.

               (4)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Σουηδία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 5 454 560 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 12 Δεκεμβρίου 2012.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΆΝΝΗΣ

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: Απόφαση του Συμβουλίου, της 12ης Δεκεμβρίου 2014 , για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2014

text:
               20.12.2014

               EL

               Επίσημη Εφημερίδα της Ευρωπαϊκής Ένωσης

               C 461/20

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Δεκεμβρίου 2014
   για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2014
   (2014/C 461/12)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (1), και ιδίως το άρθρο 41,
   Εκτιμώντας τα εξής:

               —

               ο γενικός προϋπολογισμός της Ευρωπαϊκής Ένωσης για το οικονομικό έτος 2014 εγκρίθηκε οριστικά στις 20 Νοεμβρίου 2013 (2),

               —

               στις 28 Νοεμβρίου 2014 η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 8 του γενικού προϋπολογισμού για το οικονομικό έτος 2014,

               —

               δεδομένου ότι το σχέδιο διορθωτικού προϋπολογισμού αριθ. 8 στον γενικό προϋπολογισμό για το 2014 πρέπει να εγκριθεί χωρίς καθυστέρηση, δικαιολογείται η μείωση, σύμφωνα με το άρθρο 3 παράγραφος 3 του εσωτερικού κανονισμού του Συμβουλίου, του διαστήματος των οκτώ εβδομάδων για την ενημέρωση των εθνικών κοινοβουλίων καθώς και του διαστήματος των δέκα ημερών το οποίο προβλέπεται για την εγγραφή του ζητήματος στην προσωρινή ημερήσια διάταξη του Συμβουλίου, που προβλέπονται στο άρθρο 4 του πρωτοκόλλου αριθ. 1,

         ΑΠΟΦΑΣΙΖΕΙ:
   Άρθρο μόνο
   Η θέση του Συμβουλίου επί του σχεδίου διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2014 εγκρίθηκε στις 12 Δεκεμβρίου 2014.
   Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/

      Βρυξέλλες, 12 Δεκεμβρίου 2014.

            Για το Συμβούλιο

            Η Πρόεδρος

         S. GIANNINI

      (1)  ΕΕ L 298, 26.10.2012, σ. 1.

      (2)  ΕΕ L 51 της 20.2.2014, σ. 1, με διορθωτικά στις ΕΕ L 111 της 15.4.2014, σ. 96, EE L 124 της 25.4.2014, σ. 30 και EE L 322 της 7.11.2014, σ. 1.


title: 2005/313/: Απόφαση της Εποπτεύουσας Αρχής της ΕΖΕΣ αριθ. 313/05/COL, της 7ης Δεκεμβρίου 2005 , που τροποποιεί για πεντηκοστή δεύτερη φορά τους διαδικαστικούς και κανονιστικούς κανόνες στον τομέα των κρατικών ενισχύσεων

text:
               23.11.2006

               EL

               Επίσημη Εφημερίδα της Ευρωπαϊκής Ένωσης

               L 324/32

      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 313/05/COL
   της 7ης Δεκεμβρίου 2005
   που τροποποιεί για πεντηκοστή δεύτερη φορά τους διαδικαστικούς και κανονιστικούς κανόνες στον τομέα των κρατικών ενισχύσεων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ (1),
   ΕΧΟΝΤΑΣ ΥΠΟΨΗ:
   τη συμφωνία για τον Ευρωπαϊκό Οικονομικό Χώρο (2), και ιδίως τα άρθρα 61 έως 63 και το πρωτόκολλο 26,
   τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (3), και ιδίως το άρθρο 24, το άρθρο 5 παράγραφος 2 στοιχείο β) και το άρθρο 1 του μέρους I του πρωτοκόλλου 3,
   ΕΚΤΙΜΩΝΤΑΣ:
   ότι, σύμφωνα με το άρθρο 24 της συμφωνίας περί Εποπτείας και Δικαστηρίου, η Αρχή εφαρμόζει τις διατάξεις της συμφωνίας για τον ΕΟΧ σχετικά με τις κρατικές ενισχύσεις,
   ότι σύμφωνα με το άρθρο 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Αρχή εκδίδει ανακοινώσεις και κατευθυντήριες γραμμές για θέματα τα οποία άπτονται της συμφωνίας για τον ΕΟΧ, εφόσον τούτο προβλέπεται ρητά από την εν λόγω συμφωνία ή από τη συμφωνία περί Εποπτείας και Δικαστηρίου ή εφόσον το κρίνει αναγκαίο η Αρχή,
   ΥΠΕΝΘΥΜΙΖΟΝΤΑΣ τους διαδικαστικούς και ουσιαστικούς κανόνες περί κρατικών ενισχύσεων (4), οι οποίοι θεσπίστηκαν από την Αρχή στις 19 Ιανουαρίου 1994 (5),
   ΕΚΤΙΜΩΝΤΑΣ:
   ότι οι κανόνες που αντιστοιχούν στο κοινοτικό πλαίσιο περί κοινοτικών ενισχύσεων και τη βραχυπρόθεσμη ασφάλιση εξαγωγικών πιστώσεων (6) περιελήφθησαν στο κεφάλαιο 17Α περί κατευθυντήριων γραμμών για τις κρατικές ενισχύσεις (7),
   ότι η ισχύς του κεφαλαίου 17Α περί κατευθυντηρίων γραμμών για τις κρατικές ενισχύσεις έληξε στις 31 Δεκεμβρίου 2005,
   ότι η Ευρωπαϊκή Επιτροπή βρίσκεται στη διαδικασία θέσπισης, πριν από το τέλος του 2005, τροποποιήσεων του κοινοτικού πλαισίου των κρατικών ενισχύσεων για τη βραχυπρόθεσμη ασφάλιση εξαγωγικών πιστώσεων,
   ότι, σύμφωνα με το σημείο ΙΙ του κεφαλαίου «ΓΕΝΙΚΑ» που βρίσκεται στο τέλος του παραρτήματος ΧV της συμφωνίας για τον ΕΟΧ, η Αρχή εκδίδει, κατόπιν διαβουλεύσεων με την Ευρωπαϊκή Επιτροπή, πράξεις αντίστοιχες με αυτές που εκδίδει η Ευρωπαϊκή Επιτροπή,
   ότι, λόγω χρονικών περιορισμών, η Αρχή δεν θα είναι σε θέση να θεσπίσει μέχρι το τέλος 2005 παρόμοιες τροποποιήσεις στο κεφάλαιο 17A περί κατευθυντήριων γραμμών για τις κρατικές ενισχύσεις που να αντιστοιχούν με αυτές της Κοινότητας,
   ότι, υπό τις συνθήκες αυτές, και για να αποφευχθεί «νομικό κενό» λόγω της λήξηος της ισχύς του κεφαλαίου 17A περί κατευθυντήριων γραμμών για τις κρατικές ενισχύσεις, η Αρχή επιθυμεί να επεκτείνει την ισχύ του κεφαλαίου 17A μέχρι τις 30 Ιουνίου 2006 ή μέχρι την ημερομηνία που η Αρχή θα θεσπίσει οποιεσδήποτε αλλαγές ή νέες κατευθυντήριες γραμμές για τη βραχυπρόθεσμη ασφάλιση εξαγωγικών πιστώσεων, ανάλογα με το τι θα επέλθει πρώτα,
   ΑΦΟΥ διεξήγαγε διαβουλεύσεις με την Ευρωπαϊκή Επιτροπή,
   ΥΠΕΝΘΥΜΙΖΟΝΤΑΣ ότι η Αρχή ζήτησε τη γνώμη των κρατών της ΕΖΕΣ με επιστολές σχετικές με το θέμα που απέστειλε στην Ισλανδία, το Λιχτενστάιν και τη Νορβηγία, στις 11 Νοεμβρίου 2005,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               1)

               Η πρώτη πρόταση της παραγράφου 14 του τμήματος 17Α.4 περί κατευθυντήριων γραμμών για τις κρατικές ενισχύσεις στη βραχυπρόθεσμη ασφάλιση εξαγωγικών πιστώσεων αντικαθίσταται από μία καινούργια πρόταση που έχει ως εξής:
               «Οι κανόνες αυτοί εφαρμόζονται από την 1η Ιουνίου 1998 μέχρι τις 30 Ιουνίου 2006 ή μέχρι η Αρχή να θεσπίσει οποιεσδήποτε αλλαγές ή νέες κατευθυντήριες γραμμές για την βραχυπρόθεσμη ασφάλιση εξαγωγικών πιστώσεων, ανάλογα με το τι θα επέλθει πρώτα».

               2)

               Τα κράτη της ΕΖΕΣ θα ενημερωθούν με επιστολή στην οποία επισυνάπτεται αντίγραφο της παρούσας απόφασης.

               3)

               Η Ευρωπαϊκή Επιτροπή θα ενημερωθεί, σύμφωνα με το στοιχείο δ) του πρωτοκόλλου 27 της συμφωνίας για τον ΕΟΧ, με την αποστολή αντιγράφου της παρούσας απόφασης.

               4)

               Η απόφαση θα δημοσιευθεί στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

      Βρυξέλλες, 7 Δεκεμβρίου 2005.

            Για την Εποπτεύουσα Αρχή της ΕΖΕΣ

         Einar M. BULL

            Ο Πρόεδρος

         Kurt JÄGER

            Μέλος του Σώματος

      (1)  Στο εξής «Αρχή».

      (2)  Στο εξής «Συμφωνία για τον ΕΟΧ».

      (3)  Στο εξής «Συμφωνία περί Εποπτείας και Δικαστηρίου».

      (4)  Στο εξής «Κατευθυντήριες γραμμές για τις κρατικές ενισχύσεις».

      (5)  Αρχικώς δημοσιεύθηκε στην ΕΕ L 231 της 3.9.1994 και στο συμπλήρωμα ΕΟΧ αριθ. 32 της ίδιας ημερομηνίας. Ενημερωμένη έκδοση των κατευθυντήριων γραμμών για τις κρατικές ενισχύσεις διατίθεται στον ιστότοπο της Αρχής: www.eftasurv.int

      (6)  Ανακοίνωση της Επιτροπής προς τα κράτη μέλη σύμφωνα με το άρθρο 93 παράγραφο 1 της συνθήκης ΕΚ για την εφαρμογή των άρθρων 92 και 93 της συνθήκης για τη βραχυπρόθεσμη ασφάλιση εξαγωγικών πιστώσεων (ΕΕ C 281 της 17.9.1997, σ. 4), που τροποποιήθηκε από την Επιτροπή το 2001 (ΕΕ C 217 της 2.8.2001, σ. 2) και το 2004 (ΕΕ C 307 της 11.12.2004, σ. 12).

      (7)  Το κεφάλαιο 17Α επαναφέρθηκε σε ισχύ με την απόφαση αριθ. 144/05/COL της Αρχής (ΕΕ L 294 της 10.11.2005, σ. 9).


title: Απόφαση του Συμβουλίου, της 1ης Δεκεμβρίου 2009 , για τον καθορισμό των όρων απασχόλησης του γενικού γραμματέα του Συμβουλίου της Ευρωπαϊκής Ένωσης

text:
               9.12.2009

               EL

               Επίσημη Εφημερίδα της Ευρωπαϊκής Ένωσης

               L 322/38

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 1ης Δεκεμβρίου 2009
   για τον καθορισμό των όρων απασχόλησης του γενικού γραμματέα του Συμβουλίου της Ευρωπαϊκής Ένωσης
   (2009/912/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 243,
   Εκτιμώντας ότι θα πρέπει να καθορισθούν οι όροι απασχόλησης του γενικού γραμματέα του Συμβουλίου της Ευρωπαϊκής Ένωσης,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο γενικός γραμματέας του Συμβουλίου της Ευρωπαϊκής Ένωσης λαμβάνει βασικό μισθό ίσον προς το βασικό μισθό υπαλλήλου της Ευρωπαϊκής Ένωσης βαθμού 16, κλιμάκιο τρίτο, πολλαπλασιαζόμενο επί 100 %. Λαμβάνει τα οικογενειακά επιδόματα και άλλα επιδόματα που προβλέπονται από τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης (1).
   Απολαύει επίσης ενός καθεστώτος ανακτήσεως εξόδων και κοινωνικής ασφάλισης, το οποίο καθορίζεται κατ’ αναλογία προς το προβλεπόμενο από τον κανονισμό υπηρεσιακής κατάστασης και εφαρμόζεται σε αυτόν κατ’ αναλογία το άρθρο 17 του παραρτήματος VII του εν λόγω κανονισμού υπηρεσιακής κατάστασης.
   Άρθρο 2
   Οι αποδοχές, οι οποίες αναφέρονται στο άρθρο 1 πρώτο εδάφιο, πολλαπλασιάζονται επί το διορθωτικό συντελεστή τον οποίο ορίζει το Συμβούλιο, κατ’ εφαρμογήν των άρθρων 64 και 65 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, για τους υπηρετούντες στο Βέλγιο υπαλλήλους.
   Άρθρο 3
   Ο γενικός γραμματέας του Συμβουλίου της Ευρωπαϊκής Ένωσης απολαύει αποζημίωσης διαμονής που καθορίζεται σύμφωνα με το άρθρο 4 του κανονισμού (ΕΟΚ, Ευρατόμ, ΕΚΑΧ) αριθ. 2290/77 του Συμβουλίου, της 18ης Οκτωβρίου 1977, περί καθορισμού του καθεστώτος χρηματικών απολαυών των μελών του Ελεγκτικού Συνεδρίου (2), καθώς και καθεστώτος συνταξιοδότησης και μεταβατικής αποζημίωσης για την περίπτωση παύσης των καθηκόντων του, το οποίο καθορίζεται κατ’ αναλογία προς το καθεστώς το προβλεπόμενο από τον εν λόγω κανονισμό.
   Άρθρο 4
   Ο κανονισμός (ΕΟΚ, Ευρατόμ, ΕΚΑΧ) αριθ. 260/68 του Συμβουλίου της 29ης Φεβρουαρίου 1968 περί καθορισμού των όρων και της διαδικασίας επιβολής του φόρου υπέρ των Ευρωπαϊκών Κοινοτήτων (3) εφαρμόζεται και για τον Γενικό Γραμματέα του Συμβουλίου της Ευρωπαϊκής Ένωσης.
   Άρθρο 5
   Εκτός εάν άλλως ορίζεται στην παρούσα απόφαση, τα άρθρα 11 έως 14 και το άρθρο 17 του πρωτοκόλλου περί προνομίων και ασυλιών της Ευρωπαϊκής Ένωσης, καθώς και όλες οι προσήκουσες διατάξεις του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, πλην του άρθρου 52, ισχύουν και για τον Γενικό Γραμματέα του Συμβουλίου της Ευρωπαϊκής Ένωσης.
   Άρθρο 6
   Η παρούσα απόφαση εφαρμόζεται από την 1η Δεκεμβρίου 2009.
   Κοινοποιείται στον Γενικό Γραμματέα του Συμβουλίου της Ευρωπαϊκής Ένωσης από τον Πρόεδρο του Συμβουλίου.
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 1 Δεκεμβρίου 2009.

            Για το Συμβούλιο

            Η Πρόεδρος

         B. ASK

      (1)  Κανονισμός (ΕΟΚ, Ευρατόμ, ΕΚΑΧ), αριθ. 259/68 (ΕΕ L 56 της 4.3.1968, σ. 1).

      (2)  ΕΕ L 268 της 20.10.1977, σ. 1.

      (3)  ΕΕ L 56 της 4.3.1968, σ. 8.


Avis juridique important

|

31997D0359

97/359/ΕΚ: Απόφαση του Συμβουλίου της 24ης Μαρτίου 1997 για την κατάργηση των δασμών που επιβάλλονται σε ορισμένα προϊόντα της τεχνολογίας πληροφοριών

Επίσημη Εφημερίδα αριθ. L 155 της 12/06/1997 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Μαρτίου 1997 (1) για την κατάργηση των δασμών που επιβάλλονται σε ορισμένα προϊόντα της τεχνολογίας πληροφοριών (97/359/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,την πρόταση της Επιτροπής,Εκτιμώντας:ότι στο νέο υπερατλαντικό πρόγραμμα δράσης που εγκρίθηκε κατά τη συνάντηση κορυφής ΕΕ - ΗΠΑ, στη Μαδρίτη στις 13 Δεκεμβρίου 1995, αποφασίστηκε να επιδιωχθεί η σύναψη συμφωνίας για την τεχνολογία πληροφοριών 7ότι, μετά από εκθέσεις που εκπόνησε η Επιτροπή σχετικά με τις διερευνητικές της διαβουλεύσεις με τρίτες χώρες, στις 16 Νοεμβρίου 1996, το Συμβούλιο αποφάσισε να αρχίσει διαπραγματεύσεις με τρίτες χώρες με σκοπό τη σύναψη συμφωνίας για την τεχνολογία πληροφοριών 7ότι, στις 13 Δεκεμβρίου 1996, στην πρώτη διάσκεψη του Παγκόσμιου Οργανισμού Εμπορίου στη Σιγκαπούρη, εγκρίθηκε δήλωση υπουργών για το εμπόριο προϊόντων της τεχνολογίας πληροφοριών 7 ότι η δήλωση αυτή καθορίζει ορισμένες προϋποθέσεις για την εφαρμογή της κατάργησης των δασμών που επιβάλλονται σε ορισμένα προϊόντα της τεχνολογίας πληροφοριών 7 ότι πληρούνται αυτές οι προϋποθέσεις 7ότι η δήλωση των υπουργών για το εμπόριο προϊόντων της τεχνολογίας πληροφοριών, μαζί με τα παραρτήματα και τα συνημμένα έγγραφά της, αποτελούν τη συμφωνία για το εμπόριο προϊόντων της τεχνολογίας πληροφοριών 7ότι ο πίνακας CXL της ΕΚ-ΣΤΠ, για την τροποποίηση του ισχύοντος κοινοτικού πίνακα, θα πρέπει να υποβληθεί στον Παγκόσμιο Οργανισμό Εμπορίου 7ότι η συμφωνία για το εμπόριο προϊόντων της τεχνολογίας πληροφοριών μαζί με την ανακοίνωση για την εφαρμογή της θα πρέπει να εγκριθούν εξ ονόματος της Κοινότητας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η συμφωνία για το εμπόριο προϊόντων της τεχνολογίας πληροφοριών, μαζί με την ανακοίνωση για την εφαρμογή της, εγκρίνονται εξ ονόματος της Κοινότητας.Τα κείμενα της συμφωνίας και της ανακοίνωσης επισυνάπτονται στην παρούσα απόφαση.Άρθρο 2Όπως ορίζεται στην παράγραφο 4 του παραρτήματος της δήλωσης των υπουργών για το εμπόριο προϊόντων της τεχνολογίας πληροφοριών, το Συμβούλιο:i) σημειώνει ότι συμμετέχοντες που εκπροσωπούν το 90 % περίπου του παγκόσμιου εμπορίου στον τομέα των προϊόντων της τεχνολογίας πληροφοριών κοινοποίησαν την αποδοχή τους, καιii) εγκρίνει εξ ονόματος της Κοινότητας τα αιτήματα για παράταση του χρονοδιαγράμματος των μειώσεων που διατύπωσαν ορισμένοι συμμετέχοντες στη ΣΤΠ.Άρθρο 3Το Συμβούλιο εξουσιοδοτεί την Επιτροπή να υποβάλει στον Παγκόσμιο Οργανισμό Εμπορίου τις τροποποιήσεις του κοινοτικού πίνακα όπως εκτίθενται στον πίνακα CXL της ΕΚ-ΤΠ που περιλαμβάνεται στη συνημμένη συμφωνία.Άρθρο 4Ο Πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπεται στη δήλωση των υπουργών.Άρθρο 5Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 24 Μαρτίου 1997.Για το ΣυμβούλιοΟ ΠρόεδροςH. VAN MIERLO(1) Το ενοποιημένο κείμενο αυτής της απόφασης ενσωματώνει τις διορθώσεις που ενέκρινε το Συμβούλιο στις 14 Μαΐου 1997.


title: 2008/598/ΕΚ: Απόφαση της Επιτροπής, της 25ης Ιουνίου 2008 , για τροποποίηση της απόφασης 2004/706/ΕΚ σχετικά με τον κατάλογο των μελών του Ευρωπαϊκού φόρουμ Εταιρικής Διακυβέρνησης

text:
               22.7.2008

               EL

               Επίσημη Εφημερίδα της Ευρωπαϊκής Ένωσης

               L 193/12

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 25ης Ιουνίου 2008
   για τροποποίηση της απόφασης 2004/706/ΕΚ σχετικά με τον κατάλογο των μελών του Ευρωπαϊκού φόρουμ Εταιρικής Διακυβέρνησης
   (2008/598/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Το Ευρωπαϊκό φόρουμ Εταιρικής Διακυβέρνησης, του οποίου η δημιουργία συγκαταλέγεται στις ενέργειες που εξαγγέλθηκαν με το σχέδιο δράσης της Επιτροπής για τον εκσυγχρονισμό του εταιρικού δικαίου και την ενίσχυση της εταιρικής διακυβέρνησης στην Ευρωπαϊκή Ένωση (1), το οποίο εγκρίθηκε το Μάιο του 2003, δημιουργήθηκε με την απόφαση 2004/706/ΕΚ της Επιτροπής (2).

               (2)

               Το Ευρωπαϊκό φόρουμ Εταιρικής Διακυβέρνησης έχει σκοπό να διευκολύνει τον εντοπισμό και την ανταλλαγή των βέλτιστων πρακτικών που εφαρμόζονται στα κράτη μέλη κατά τρόπο ώστε να διασφαλίζει ένα υψηλό επίπεδο εταιρικής διακυβέρνησης σε ολόκληρη την Ευρωπαϊκή Ένωση και να ενεργεί ως όργανο προβληματισμού και διαλόγου, παρέχοντας συμβουλές στην Επιτροπή στον τομέα της εταιρικής διακυβέρνησης.

               (3)

               Στα τρία χρόνια ύπαρξής του, το Ευρωπαϊκό φόρουμ Εταιρικής Διακυβέρνησης έχει συμβάλει σημαντικά στο διάλογο για την εταιρική διακυβέρνηση στην Ευρωπαϊκή Ένωση και έχει προσφέρει στην Επιτροπή πολλά στοιχεία για το έργο της σε αυτόν τον τομέα.

               (4)

               Η τριετής θητεία των εν ενεργεία μελών του έληξε στις 17 Οκτωβρίου 2007. Βάσει του άρθρου 4 της απόφασης 2004/706/ΕΚ, τα μέλη του φόρουμ παραμένουν εν υπηρεσία έως την έκδοση απόφασης για την αντικατάστασή τους ή την ανανέωση της θητείας τους.

               (5)

               Ο κατάλογος των μελών που περιλαμβάνεται στο παράρτημα της απόφασης 2004/706/ΕΚ θα πρέπει, συνεπώς, να αντικατασταθεί από νέο κατάλογο μελών για την επόμενη τριετή θητεία,

         ΑΠΟΦΑΣΙΖΕΙ:
   Άρθρο μόνο
   Ο κατάλογος των μελών που περιλαμβάνεται στο παράρτημα της απόφασης 2004/706/ΕΚ αντικαθίσταται από τον κατάλογο που περιλαμβάνεται στο παράρτημα της παρούσας.

      Βρυξέλλες, 25 Ιουνίου 2008.

            Για την Επιτροπή

         Charlie McCREEVY

            Μέλος της Επιτροπής

      (1)  COM(2003) 284 τελικό.

      (2)  ΕΕ L 321 της 22.10.2004, σ. 53.

      ΠΑΡΑΡΤΗΜΑ

                  —

                  Bistra Boeva,

                  —

                  Antonio Borges,

                  —

                  Niklas Bruun,

                  —

                  Bertrand Collomb,

                  —

                  David Devlin,

                  —

                  José María Garrido García,

                  —

                  Peter Montagnon,

                  —

                  Klaus-Peter Müller,

                  —

                  Colette Neuville,

                  —

                  Roland Oetker,

                  —

                  Rolf Skog,

                  —

                  Marek Sowa,

                  —

                  Trelawny Williams,

                  —

                  Jaap Winter,

                  —

                  Eddy Wymeersch.